Aruküla kultuuriseltsi tegevjuht Garina Paiste (2008)
**Garina Toomingas** (neiupõlvenimega **Paiste**; sündinud 3. jaanuaril 1967) on Harjumaa kultuuritegelane.

Toomingas lõpetas 2001. aastal Tallinna Pedagoogikaülikooli kultuurinõuniku ja tantsujuhtimise erialal.[*viide?*]

Tegevus
-------

Garina Toomingas on Aruküla rahvamaja kultuuritegevust 1999. aastast juhtiva MTÜ Aruküla Kultuuriselts asutajaliige (1998) ja tegevdirektor. Selles ametis on ta korraldanud Raasiku vallas arvukalt kultuuriüritusi: kontserte, teatrietendusi ja -festivale (sh Harjumaa Täiskasvanute Teatrifestival ja Harjumaa Harrastustruppide Festivali), laulu- ja tantsuvõistlusi, näitusi, perepäevi, spordipäevi jne, samuti edendanud kohalikku külaliikumist[*viide?*]. Ta on pannud alguse Raasiku valla tantsu- ja laulupäevale ning korraldab seda tänini, samuti on ta juhtinud rahvatantsurühma Lapulised. Toominga eestvedamisel valmib Aruküla 720. aastapäeva puhul DVD.

Ta on Raasiku vallavolikogu liige 2002. aastast. 2002. aasta kohaliku omavalitsuse valimistel kandideeris Garina Toomingas Raasiku vallas valimisliidu Kodupaik nimekirjas ja osutus 66 häälega valituks. 2005. aastal ja 2009. aastal pääses ta vallavolikokku valimisliidu Raasiku vald nimekirjas vastavalt 87 ja 126 häälega. 2017. ja 2021. aastal valiti ta volikogu liikmeks üksikkandidaadina vastavalt 258 ja 206 häälega.

Tunnustus
---------

2002. aastal sai Toomingas Eesti Kultuurkapitali Harjumaa eksperdigrupi aastapreemia. 2003. aastal pälvis ta liikumiselt Kodukant Harjumaa esimese sädeinimese tiitli kohaliku kultuurielu arendamise eest, kandidaadiks esitas ta Harju maavalitsus: "Garina Paiste on tõeline sädeinimene, kes oma tegevusega on Raasiku vallas oluliselt hoogustanud külaliikumist ja väärtustanud kodukandi mainet." Ida-Harjumaa ajaleht Sõnumitooja valis Toominga 2001. ja 2003. aastal üheks aasta tegijaks ning 2004. aastal aasta inimeseks.

2018. aastal valiti Garina Toomingas aktsiooni "Sajandi 100 arukülalast" raames toimunud rahvaküsitluse tulemusel sajandi meeldejäävaimaks arukülalaseks.

Harjumaa Omavalitsusliidu poolt välja antud tunnustus "Harjumaa Kultuuripärl 2018". 

Raasiku VV poolt välja antud tänukiri "Raasiku valla Kultuuritegija 2021".

Viited
------

1. ↑  Kandidaat nr. 128 GARINA TOOMINGAS KOV volikogu valimiste kodulehel
2. ↑  Külli Koppelmaa "Aruküla rahvamaja juubelipidu oli üllatusi täis" Sõnumitooja, 2004
3. ↑  "Ajalugu" Aruküla Kultuuriselts (vaadatud 25.06.2011)
4. ↑  Regina Lilleorg Harjumaa teatrifestivali vedasid He ja Ga" Harju Elu, 29. oktoober 2010
5. ↑  "Arukülas oli valla laulu- ja tantsupäev", Sõnumitooja 10.06.2009
6. ↑  "DVD Arukülast" Sõnumitooja, 01.06.11
7. ↑  "Raasiku Vallavolikogu koosseis(2009)"
8. ↑  Vabariigi Valimiskomisjon
9. ↑  Vabariigi Valimiskomisjon (17. oktoober 2017). "Kohalikud valimised 2017". Vaadatud 30.04.2021.
10. ↑  Vabariigi Valimiskomisjon (16. oktoober 2021). "Kohalikud valimised 2021". Vaadatud 19.10.2021.
11. ↑  Külli Koppelmaa "Sõnumitooja Aasta Inimene on GARINA PAISTE" Sõnumitooja, 2005
12. ↑  Koppelmaa, Külli (5. september 2018). "Aruküla Kultuuriseltsi EV100 kingitus – kogumik „Sajandi 100 arukülalast"". *Sõnumitooja*. Vaadatud 25.04.2020.

Välislingid
-----------

* Külli Koppelmaa "Sõnumitooja Aasta Inimene on Garina Paiste" Sõnumitooja, 2005
* Külli Koppelmaa "Aruküla Kultuuriselts on tegutsenud 10 aastat" Sõnumitooja, 2008
* Külli Koppelmaa "Raasiku volikogu tantsuvõistlust kajastab ka Pealtnägija" Sõnumitooja, 2008
* MTÜ Aruküla Kultuuriselts

Videod
------

* "Garina Toomingas räägib Kohvikutepäeva vajalikkusest Arukülas (03.05. 2011 Aruküla Uudised)"
* Garina Paiste - Tagametsa tango (Aruküla 2006)
* "Tantsud Raasiku volikogu Tähtedega"